सरस्वती ग्रामोद्योग केंद्र में लगी खादी प्रदर्शनी
बिजली की भट्टी की शुरुआत, अब 3 दिन के बजाय तीन घंटे में पकेंगे मिट्टी के बर्तन
मिट्टीके बर्तन बनाने वालों को पहले बर्तन पकाने के लिए आग का अलाव लगाना पड़ता था। जिसमें बर्तन तीन से चार दिन में पक कर तैयार होते थे। अब मिट्टी के बर्तन पकाने के लिए बिजली की भट्टी की शुरुआत की गई है। जिसमें तीन घंटे में ही बर्तन पक कर तैयार हो जाएंगे। जिसमें समय ईंधन दोनों की बचत होगी और लागत भी कम आएगी। गुरुवार को हरियाणा माटी कला बोर्ड के चेयरमैन गुरुदेव सिंह राही ने रामराय में तकनीकी युक्त भट्ठी का उद्घाटन किया। उन्होंने कुम्हार समुदाय के लोगों को एक बलगर मशीन (मिट्टी कुटाई मशीन) 20 व्यक्तियों को बिजली चलित चाक भी भेंट किए। इन लोगों को बिजली के चाक चलाने का प्रशिक्षण दिया गया था।
कंट्रोलके लिए स्टेबलाइजर लगाए
बर्तनपकाने की भट्टी में बिजली के हीटर लगे हैं। जिन्हें गरम होने के बाद कंट्रोल करने के लिए स्टेबलाइजर लगाए हैं। जो भट्ठी की गर्मी पर नियंत्रण रखते हैं। भट्ठी के साइज के अनुसार ही उसमें छोटे या बड़े बर्तन पकाए जा सकते हैं। बिजली के चाक को चलाने के लिए मोटर लगाई है। जिसकी गति के नियंत्रण करने बंद करने के लिए कंट्रोल पैनल लगा है। भट्टी चाक को चलाने के लिए प्रशिक्षण लेना जरूरी है।
अंबाला,गुड़गांव में खुलेंगी दुकानें
माटीकला बोर्ड के चेयरमैन गुरुदेव सिंह राही ने बताया कि गुडगांव, फरीदाबाद तथा अम्बाला जिले में प्रथम चरण में ही मिट्टी के बर्तनों की बिक्री के लिए खुदरा दुकानें खोली जाएंगी। इन दुकानों की सफलता, असफलता को देखते हुए ही प्रदेश के अन्य जिलों में दुकानें खोलने पर विचार किया जाएगा। मिट्टी के बर्तन बनाने वाले दिल दिमाग लगाकर कलाकृति युक्त मिट्टी के बर्तन एवं अन्य साजो सामान तैयार करें। आज फ्रिज, कूलर, मिट्टी के तवे अन्य कई प्रकार के मिट्टी से बनी वस्तुएं बाजार में रही हैं और इन वस्तुओं की धीरे-धीरे मांग भी बढ़ रही हैं। उन्होंने कहा कि मिट्टी से बनी वस्तुओं की बिक्री को बढ़ाने के लिए सरकार द्वारा जो प्रयास किए जा रहे है, उन प्रयासों को सफल बनाने के लिए मिट्टी का काम करने वाले लोग इन वस्तुओं और गुणवत्ता लाने का काम करें।
जींद. रामरायमें कुम्हार समुदाय के लोगों को बिजली का चाक देते चेयरमैन गुरुदेव सिंह राही।
सरस्वती ग्रामाद्योग केंद्र में प्रदर्शनी का अवलोकन करते चेयरमैन गुरुदेव सिंह, एडीसी आमना तस्नीम।
hin_Deva hin_Deva hin_Deva hne_Deva hin_Deva awa_Deva hin_Deva hin_Deva hin_Deva